Наурыз мейрамының тұжырымдамасы жасалды
"Наурыз мейрамының тұжырымдамасы жасалды" | "https://abai.kz/post/128646"
TITLE: Наурыз мейрамының тұжырымдамасы жасалды
URL: https://abai.kz/post/128646
META: "Наурыз мейрамының тұжырымдамасы жасалды" | "https://abai.kz/post/128646"
DATE: 15.02.2021
AUTHOR(s): Abai.kz
TOTAL WORDS: 170
TEXT: Мәдениет және спорт министрлігі Мемлекет басшысының тапсырмасы бойынша, «Наурыз мейрамын тойлау тұжырымдамасын бекіту туралы» үкімет қаулысының жобасын әзірлеп, оны « Ашық НҚА» порталына жүктеді. Жобада Наурыз мейрамын тойлауға байланысты іс-шараларды 10-24 наурыз аралығында 10 күн бойы өткізу жоспарланған. Тұжырымдаманы іске асырудың тетіктері келесідей болады: 14 наурыз – «Көрісу күні» 15 наурыз – «Жайлау күні» 16 наурыз – «Шежіре күні» 17 наурыз – «Тарихқа тағзым күні» 18 наурыз – «Игі істер күні» 19 наурыз – «Шымырлық пен шеберлік күні» 20 наурыз – «Зияткерлік күні» 21 наурыз – «Ұлттық тағамдар күні» 22 наурыз – «Ұлыстың ұлы күні» 23 наурыз – «Жоралғы күні» Сонымен қатар, тұжырымдамада одан күтілетін нәтижелер де баса көрсетілген: 1) отбасыны және қоғамды ұйыстыратын құндылықтар нығаяды; 2) экологиялық мәдениетті қалыптастыру, аумақты абаттандыру бойынша жұмыстарды ұйымдастыру деңгейі артады; 3) қайырымдылық пен меценаттықтың мәдениеті қалыптасады. Жаппай санада оларды нығайтуға бағытталған іс-шаралар өткізіледі; 4) ұлттық бірегейлікті нығайту, қазақ халқының ұлттық дәстүрлерін көрсету бойынша бұқаралық іс-шаралар өткізіледі; 5) Қазақстан халқының бірлігі мен келісімі күшейтіледі, жалпы қазақстандық құндылықтар, эволюциялық даму мәдениеті қалыптасады және нығаяды. Abai.kz
